2-jarige brand dood; jong man sit lewenslank | Maroela Media
Die hooggeregshof in Polokwane (Pietersburg) het 'n 19-jarige lewenslank tronk toe gestuur nadat hy 'n huis waarin 'n tweejarige kleuter was aan die brand gesteek het.
Kamagelo Collins Mashabela is ook 'n bykomende 20 jaar tronkstraf opgelê nadat die hof hom skuldig bevind het aan moord, poging tot moord en brandstigting. Die misdade het op 5 Maart verlede jaar plaasgevind.
Mashabela het glo in 'n hewige woordewisseling met die kind se ma betrokke geraak, wat in 'n geveg ontaard het. Die ma kon daarin slaag om met geringe beserings uit die huis te ontsnap. Dit is toe dat die beskuldigde die huis aan die brand gesteek het, terwyl 'n tweejarige kind steeds daarbinne was," sê kol. Moatshe Ngoepe, polisiewoordvoerder van Limpopo.
"Die polisie is na die toneel ontbied. Met hulle aankoms was die huis reeds aan die brand. Hulle kon die kind uit die huis red, maar dié het later aan sy wonde beswyk."
Ngoepe sê die voorval is ondersoek en die man gevolglik in hegtenis geneem.
"Die provinsiale polisiekommissaris het die ondersoekbeampte geloof vir sy goeie werk," sê Ngoepe.
brandstigting moord Polokwane
19 jaar oud, nadat hy sy vonnis van 20 jaar uitgedien het is hy 49, dan bly sy verstand nog steeds vir hom se, steek aan die brand, verkrag, roof, doen alles wat teen die wet is, want die wet het hom toegesluit en hy sal hulle terug kry vir sy tronkstraf